S-7004/2020

Dómur

Mál þetta, sem dómtekið var 16. desember 2020, er höfðað með ákæru, útgefinni af lögreglustjóranum á höfuðborgarsvæðinu 20. október 2020, á hendur M-x-x K-x-x, kt. [...], [...], [...], fyrir umferðarlagabrot með því að hafa, laugardaginn 20. júní 2020, ekið bifreiðinni [...] sviptur ökurétti suður Skútuvog í Reykjavík, við verslun Bónuss.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Í samræmi við framlagt sakavottorð, dagsett 15. október, var ákærði dæmdur til greiðslu sektar í Héraðsdómi Reykjavíkur 16. september 2015, meðal annars fyrir að aka sviptur ökurétti og undir áhrifum áfengis og vímuefna. Með dómi 17. janúar 2018 var ákærði dæmdur í fangelsi fyrir ölvunarakstur og akstur sviptur ökurétti. Með dómi 20. júní 2019 var ákærða gerður hegningarauki við framangreindan dóm frá 17. janúar 2018 og hann dæmdur í tveggja mánaða fangelsi, skilorðsbundið til tveggja ára, fyrir brot í nánu sambandi og brot gegn barnaverndarlögum. Með brotum þeim sem ákærði er nú sakfelldur fyrir hefur hann rofið skilorð framangreinds dóms frá 20. júní 2019. Ber nú að dæma skilorðsdóminn upp og er ákærða dæmd refsing í einu lagi, sbr. 60. gr. almennra hegningarlaga nr. 19/1940. Sakaferill ákærða kemur að öðru leyti ekki til skoðunar í máli þessu.

Við ákvörðun refsingar verður miðað við að ákærði sé nú í þriðja sinni fundinn sekur um að aka sviptur ökurétti innan ítrekunartíma í skilningi 71. gr. almennra hegningarlaga. Með hliðsjón af framangreindu og dómvenju þykir refsing ákærða því hæfilega ákveðin fangelsi í þrjá mánuði. Ákærði gekkst greiðlega við brotum sínum fyrir dómi en með vísan til dómvenju um ítrekuð umferðarlagabrot og þess að ákærði hefur rofið skilorð framangreinds dóms frá 20. júní 2019 þykja ekki efni til að skilorðsbinda refsinguna.

Engan sakarkostnað leiddi af meðferð málsins.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-x-x K-x-x, sæti fangelsi í þrjá mánuði.

A-kvk-nf S-kvk-nf

ökurétti. Með dómi 20. júní 2019 var ákærða gerður hegningarauki við framangreindan dóm frá 17. janúar 2018 og hann dæmdur í tveggja mánaða fangelsi, skilorðsbundið til tveggja ára, fyrir brot í nánu sambandi og brot gegn barnaverndarlögum. Með brotum þeim sem ákærði er nú sakfelldur fyrir hefur hann rofið skilorð framangreinds dóms frá 20. júní 2019. Ber nú að dæma skilorðsdóminn upp og er ákærða dæmd refsing í einu lagi, sbr. 60. gr. almennra hegningarlaga nr. 19/1940. Sakaferill ákærða kemur að öðru leyti ekki til skoðunar í máli þessu.

Við ákvörðun refsingar verður miðað við að ákærði sé nú í þriðja sinni fundinn sekur um að aka sviptur ökurétti innan ítrekunartíma í skilningi 71. gr. almennra hegningarlaga. Með hliðsjón af framangreindu og dómvenju þykir refsing ákærða því hæfilega ákveðin fangelsi í þrjá mánuði. Ákærði gekkst greiðlega við brotum sínum fyrir dómi en með vísan til dómvenju um ítrekuð umferðarlagabrot og þess að ákærði hefur rofið skilorð framangreinds dóms frá 20. júní 2019 þykja ekki efni til að skilorðsbinda refsinguna.

Engan sakarkostnað leiddi af meðferð málsins.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-x-x K-x-x, sæti fangelsi í þrjá mánuði.

A-kvk-nf S-kvk-nf